মাসে একদিন সবেতন ঋতুকালীন ছুটি, মহিলাকর্মীদের জন্য বড় সিদ্ধান্ত কর্নাটক সরকারের

নয়াদিল্লি: কর্নাটক (Karnataka) সরকারের বড় সিদ্ধান্ত! চলতি মাস থেকেই রাজ্যের মহিলা কর্মীরা মাসে একদিন সবেতন ঋতুকালীন ছুটি পাবেন। বৃহস্পতিবার কর্নাটকের মন্ত্রিসভায় পাশ হয়েছে মেন্সট্রুয়াল লিভ পলিসি, ২০২৫-এর প্রস্তাব (Menstrual Leave Policy)। নয়া এই নিয়ম প্রযোজ্য কেরালার সব সরকারি, বেসরকারি দফতর, , বহুজাতিক সংস্থা, তথ্যপ্রযুক্তি সংস্থার কর্মীদের জন্যে।

২০২৪-এ প্রথমবার মহিলা কর্মীদের ঋতুকালীন ছুটির প্রস্তাব করা হয়। সেই সময় ৬ দিন সবেতন ছুটির প্রস্তাব করা হয়েছিল। যদিও বৃহস্পতিবার বছরে বারো দিন সবেতন ছুটির প্রস্তাব কর্নাটক হাইকোর্টে পাশ হয়ে গেল। প্রশাসনের তরফ থেকে জানানো হয়েছে, ঋতুকালীন সময়ে মহিলাদের শারীরিক ও মানসিক স্বাস্থ্য যাতে প্রভাবিত না-হয়, তা অনেকাংশে নিশ্চিত করা যাবে সরকারের এই নতুন সিদ্ধান্তে। এই একদিনের ছুটি কর্মস্থলে মহিলাদের ঋতুস্রাব নিয়ে সচেতনতাও বৃদ্ধি করবে।

আরও পড়ুন: SIR ইস্যুতে জেলার রাজনীতিতেও শুরু রাজনৈতিক তরজা

উল্লেখ্য, ১৯৯২ সাল থেকেই বিহারে মাসে দু’দিন ঋতুকালীন ছুটির নিয়ম চালু রয়েছে। কেরলের সরকারি স্কুলগুলিতে ছাত্রীদের ঋতুকালীন ছুটির নিয়ম রয়েছে। ২০২৪ সালেও ওড়িশা সরকার মহিলা কর্মীদের মাসে এক দিন করে ঋতুকালীন ছুটিতে সম্মতি দিয়েছিল। এবার কর্নাটকের মন্ত্রীসভাতেও পাশ হল এই নয়া প্রস্তাব। এ প্রসঙ্গে কর্নাটকের শ্রম মন্ত্রী সন্তোষ লাড় বলেন, “এটি আমাদের আনা সবচেয়ে প্রগতিশীল নতুন আইন।” আরও বলেন, “এটি প্রগতিশীল সরকারের মুকুটে নয়া পালক। নারীর কল্যাণ এলং সমাজে কথা চিন্তা করে এই সিদ্ধান্ত নেওয়া হয়েছে।”

দেখুন আরও খবর: